CELEX: 62017TN0799
Language: mt
Date: 2017-12-11 00:00:00
Title: Kawża T-799/17: Rikors ippreżentat fil-11 ta’ Diċembru 2017 – Scania et vs Il-Kummissjoni

5.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 42/40
            
         Rikors ippreżentat fil-11 ta’ Diċembru 2017 – Scania et vs Il-Kummissjoni
   (Kawża T-799/17)
   (2018/C 042/56)
   Lingwa tal-kawża: l-Ingliż
   
      Partijiet
   
   
      Rikorrenti: Scania AB (Södertälje, l-Iżvezja), Scania CV AB (Södertälje) u Scania Deutschland GmbH (Koblenz, il-Ġermanja) (rappreżentanti: D. Arts, F. Miotto, C. Pommiès, K. Schillemans, C. Langenius, L. Ulrichs u P. Hammarskiöld, lawyers)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tadotta miżura ta’ organizzazzjoni tal-proċedura skont l-Artikolu 88(1) u l-Artikolu89(3)(d) tar-Regoli tal-Proċedura li titlob lill-Kummissjoni tipproduċi sottomissjonijiet bil-miktub ta’ DAF u Iveco għad-dikjarazzjoni tal-oġġezzjonijiet;
            
         
               —
            
            
               tannulla d-deċiżjoni tal-Kummissjoni Ewropea tas-27 ta’ Settembru 2017 dwar proċedura skont skont l-Artikolu 101 tat-Trattat dwar il-Funzjonament tal-Unjoni Ewropea u l-Artikolu 53 tal-Ftehim ŻEE (AT.39824 – Trakkijiet) (id-deċiżjoni kkontestata);
            
         
               —
            
            
               sussidjarjament, tannulla parzjalment id-deċiżjoni kkontestata u tnaqqas il-multa imposta fuq ir-rikorrenti skont l-Artikolu 261 TFUE u l-Artikolu 31 tar-Regolament Nru 1/2003;
            
         
               —
            
            
               fi kwalunkwe każ, tissostitwixxi l-evalwazzjoni tal-Kummissjoni b’dik magħmula minnha stess fir-rigward tal-ammont tal-multa u tnaqqas il-multa imposta fuq ir-rikorrenti skont l-Artikolu 261 TFUE u l-Artikolu 31 tar-Regolament Nru 1/2003; u
            
         
               —
            
            
               tikkundanna lill-Kummissjoni għall-ispejjeż skont l-Artikolu 134 tar-Regoli tal-Proċedura.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw disa’ motivi.
   
               1.
            
            
               L-ewwel motiv ibbażat fuq l-allegat ksur mid-deċiżjoni kkontestata tad-drittijiet tad-difiża tar-rikorrenti kif jirriżultaw mill-Artikolu 48(2) tal-Karta tad-Drittijiet Fundamentali tal-Unjoni Ewropea, mill-Artikoli 27(1) u 27(2) tar-Regolament Nru 1/2003, mid-dmir tal-istituzzjonijiet tal-Unjoni Ewropea sabiex iwettqu investigazzjoni imparzjali, kif jirriżulta mill-Artikolu 41(1) tal-Karta tad-Drittijiet Fundamentali tal-Unjoni Ewropea, u mill-prinċipju ta’ preżunzjoni ta’ innoċenza, kif stabbilit fl-Artikolu 48(1) tal-Karta tad-Drittijiet Fundamentali tal-Unjoni Ewropea.
            
         
               2.
            
            
               It-tieni motiv ibbażat fuq l-allegat ksur mill-Kummissjoni tal-Artikoli 27(1) u 27(2) tar-Regolament Nru 1/2003 u tal-Artikolu 48(2) tal-Karta, peress li Scania ġiet miċħuda aċċess għal provi ġodda li setgħu potenzjalment jiskaġunawha, provi li jinsabu fir-risposti ta’ DAF u ta’ Iveco għad-dikjarazzjoni tal-oġġezzjonijiet.
            
         
               3.
            
            
               It-tielet motiv ibbażat fuq l-allegata applikazzjoni żbaljata mid-deċiżjoni kkontestata tal-Artikolu 101 TFUE u tal-Artikolu 53 tal-Ftehim ŻEE peress li kkonstatat li l-iskambju ta’ informazzjoni fit-Test & Drive circle jikkostitwixxu ksur.
            
         
               4.
            
            
               Ir-raba’ motiv ibbażat fuq l-allegat ksur mid-deċiżjoni kkontestata tal-Artikolu 296 TFUE peress li din tipprovdi raġunament inkonsistenti fir-rigward tal-allegata prattika miftiehma jew ftehim dwar l-introduzzjoni fis-suq tat-teknoloġiji tal-emmissjonijiet, kif ukoll peress li tapplika b’mod żbaljat l-Artikolu 101 TFUE u l-Artikolu 53 tal-Ftehim ŻEE meta tikkonstata li r-rikorrenti kienu daħlu fi prattika miftiehma jew ftehim dwar il-mument li fih kellhom jintroduċu fis-suq it-teknoloġiji tal-emmissjonijiet.
            
         
               5.
            
            
               Il-ħames motiv ibbażat fuq l-allegata applikazzjoni żbaljata mid-deċiżjoni kkontestata tal-Artikolu 101 TFUE u tal-Artikolu 53 tal-Ftehim ŻEE peress li b’mod żbaljat jikkaratterizzaw l-iskambju ta’ informazzjoni fiċ-ċirku Ġermaniż bħala ksur minħabba l-għan.
            
         
               6.
            
            
               Is-sitt motiv ibbażat fuq l-allegata applikazzjoni żbaljata mid-deċiżjoni kkontestata tal-Artikolu 101 TFUE u tal-Artikolu 53 tal-Ftehim ŻEE peress li, billi ddeċidiet il-firxa ġeografika tal-ksur taċ-ċirku Ġermaniż bħala li jikkonċerna ż-ŻEE, hija twettaq żball manifest fl-evalwazzjoni tal-fatti u fil-karatterizzazzjoni legali tagħhom.
            
         
               7.
            
            
               Is-seba’ motiv ibbażat fuq l-allegata applikazzjoni żbaljata mid-deċiżjoni kkontestata tal-Artikolu 101 TFUE u tal-Artikolu 53 tal-Ftehim ŻEE peress li, billi ddeċidiet li din l-imġieba hija ekwivalenti għal ksur uniku u kontinwu u billi ddeterminat li r-rikorrenti huma responsabbli f’dan ir-rigward, hija twettaq żball manifest fl-evalwazzjoni tal-fatti u fil-karatterizzazzjoni legali tagħhom.
            
         
               8.
            
            
               It-tmien motiv ibbażat fuq l-allegata applikazzjoni żbaljata mid-deċiżjoni kkontestata tal-Artikolu 101 TFUE u tal-Artikolu 53 tal-Ftehim ŻEE, kif ukoll tal-Artikolu 25 tar-Regolament Nru 1/2003 peress li timponi multa fir-rigward ta’ kondotta li hija preskritta u, fi kwalunkwe każ, peress li ma tieħux inkunsiderazzjoni li din l-imġieba ma kinitx kontinwa.
            
         
               9.
            
            
               Id-disa’ motiv ibbażat fuq l-allegat ksur mid-deċiżjoni kkontestata tal-prinċipju ta’ proporzjonalità u tal-prinċipju ta’ ugwaljanza fit-trattament fir-rigward tal-livell tal-multa, u l-Qorti Ġenerali għandha, fi kwalunkwe każ, tnaqqas l-ammont tal-multa bl-applikazzjoni tal-Artikolu 261 TFUE u tal-Artikolu 31 tar-Regolament Nru 1/2003.